Det var en norsk støttegruppe, der i april 2010 henvendte sig til Frederikshavn Kommune med ideen om et mindesmærke for ofrene ombord på Scandinavian Star, der brændte i 1990. Forslagsstillerne har efterfølgende undersøgt opbakningen blandt de 19 danske familier, der mistede familiemedlemmer i branden. Otte familier, der tilsammen repræsenterer 20 af de omkomne, har givet positiv respons. Støttegruppen har desuden sendt brev til 11 danske overlevende, heraf svarede 4 personer positivt. Økomomiudvalget i Frederikshavn Kommune har, efter at have drøftet sagen på et møde i går, besluttet at de ikke vil tage initiativ til et mindesmærke. -Vi vurderer, at der ikke er stor nok tilslutning til et mindesmærke, siger borgmester Lars Møller til TV2/Nord.
Frederikshavns borgmester Lars Møller afviser at opsatte et mindesmærke til ære for ofrene fra Scandinavian Star.